pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- “ปันสุข ปลูกรัก” จิตอาสาร่วมทำความดี เพื่อชาติ ศาสน์ กษัตริย์
วันพฤหัสบดีที่ 13 สิงหาคม 2563
“ปันสุข ปลูกรัก” จิตอาสาร่วมทําความดี เพื่อชาติ ศาสน์ กษัตริย์
--
#ไทยคู่ฟ้าพลเอก ประยุทธ์ จันทร์โอชา นายกรัฐมนตรี และ รมว.กลาโหม เชิญชวนประชาชนทุกหมู่เหล่า มีจิตสาธารณะ ทําความดี รู้จักการให้ เสียสละ ช่วยเหลือ และแบ่งปัน แก่คนกลุ่มเปราะบางของสังคมให้มีคุณภาพชีวิตที่ดี และอยู่ร่วมกันในสังคมได้อย่างมีความสุข เพื่อสนองพระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา วันที่ 12 สิงหาคม 2563
ในส่วนของรัฐบาลได้ร่วมกับภาคเอกชนน้อมนําแนวทางจิตอาสาพระราชทาน “เราทําความดี เพื่อชาติ ศาสน์ กษัตริย์” มาจัดกิจกรรมจิตอาสา “ปันสุข ปลูกรัก” แสดงออกซึ่งความสํานึกในพระมหากรุณาธิคุณอันหาที่สุดมิได้ของสมเด็จพระบรมราชชนนีพันปีหลวง ที่ทรงพระเมตตาและเอื้ออาทรห่วงใยราษฎรมาตลอดระยะเวลาอันยาวนาน
พระราชกรณียกิจทั้งปวงที่ทรงปฏิบัติบําเพ็ญ ล้วนทรงมุ่งหวังให้ทวยราษฎร์มีความผาสุกร่มเย็นและมีคุณภาพชีวิตที่ดี ทรงส่งเสริมให้พสกนิกรผู้ยากไร้และผู้ด้อยโอกาสทางสังคม ทั้งเด็ก สตรี ผู้สูงอายุ และผู้พิการ มีคุณภาพชีวิตที่ดีขึ้นโดยเฉพาะอย่างยิ่งเด็กที่ขาดผู้อุปการะ ขาดโอกาสทางการศึกษา ทรงมีพระราชประสงค์ให้เด็กและเยาวชนได้รับความรัก ความเอาใจใส่ และได้รับความช่วยเหลืออย่างครบวงจร เพื่อให้เด็กเหล่านี้เติบโตเป็นผู้ใหญ่ที่ดีพร้อมทั้งร่างกายและจิตใจ เพื่อเป็นกําลังสําคัญในการพัฒนาประเทศชาติสืบไป
รัฐบาลไทย-ข่าวทำเนียบรัฐบาล-เอกอัครราชทูต ราชอาณาจักรภูฏาน ประจำประเทศไทยเข้าเยี่ยมคารวะรัฐมนตรีประจำสำนักนายกรัฐมนตรี
วันพุธที่ 28 มีนาคม 2561
เอกอัครราชทูต ราชอาณาจักรภูฏาน ประจําประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
เอกอัครราชทูต ราชอาณาจักรภูฏาน ประจําประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
วันที (27 มี.ค. 2561) เวลา 15.00 น. นายเชวัง โชเฟล ดอร์จี (Mr. Tshewang Chophel Dorji) เอกอัครราชทูตราชอาณาจักรภูฏานประจําประเทศไทย เข้าเยี่ยมคารวะ นายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญของการสนทนา ดังนี้
รัฐมนตรีประจําสํานักนายกรัฐมนตรีกล่าวยินดีที่ได้พบเอกอัครราชทูตราชอาณาจักรภูฏานประจําประเทศไทยในวันนี้ โดยทั้งสองฝ่ายต่างชื่นชมความสัมพันธ์ไทย - ภูฏาน ที่มีความใกล้ชิดกัน ซึ่งรัฐมนตรีประจําสํานักนายกรัฐมนตรีแสดงความขอบคุณที่สมเด็จพระราชาธิบดี สมเด็จพระราชินี และเจ้าชายจิกมี นัมเกล วังชุก เสด็จฯ เยือนไทย เพื่อเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อเดือน ต.ค. 2560 ตลอดจนความศรัทธาจากประชาชนชาวภูฏาน แสดงถึงความเป็นมิตรระหว่างราชวงศ์และประชาชนของทั้งสองประเทศ ทั้งสองฝ่ายต่างตั้งใจที่จะแลกเปลี่ยนประสบการณ์ที่เป็นประโยชน์แก่กันและกันให้เพิ่มมากขึ้น
ทั้งสองได้ร่วมหารือเกี่ยวกับความร่วมมือที่มีร่วมกัน อาทิ การเกษตร สาธารณสุข การศึกษา วิทยาศาสตร์และเทคโนโลยี โดยเอกอัครราชทูตราชอาณาจักรภูฏานประจําประเทศไทยเน้นย้ําให้ทั้งสองประเทศสานต่อความร่วมมือเหล่านี้กันต่อไป พร้อมขอบคุณประเทศไทยที่ให้การสนับสนุนภูฏาน โดยเฉพาะความช่วยเหลือเพื่อการพัฒนา ผ่านโครงการต่าง ๆ ขณะที่รัฐมนตรีประจําสํานักนายกรัฐมนตรีชื่นชมการพัฒนาประเทศ ที่เน้นเรื่องความสุขมวลรวมประชาชาติ (Gross National Happiness: GNH) ซึ่งสอดคล้องกับปรัชญาเศรษฐกิจพอเพียงตามแนวพระราชดําริของพระบาทสมเด็จพระปรมินทรมหาภูมิพลอดุลยเดช บรมนาถบพิตร ทั้งนี้ รัฐบาลได้น้อมนําหลักการทรงงาน โดยตั้งใจที่จะกําหนดนโยบายที่มาจากความต้องการของประชาชน เพื่อให้เป็นประโยชน์และเสริมสร้างความแข็งเข้ม (empower) ของประชาชนอย่างแท้จริง
รัฐบาลไทย-ข่าวทำเนียบรัฐบาล-บตท. ได้คะแนนประเมินผลดำเนินงานหมวดบริหารจัดการองค์กร/กระบวนการ ติดหนึ่งในสิบของรัฐวิสาหกิจ
วันพุธที่ 24 พฤษภาคม 2560
บตท. ได้คะแนนประเมินผลดําเนินงานหมวดบริหารจัดการองค์กร/กระบวนการ ติดหนึ่งในสิบของรัฐวิสาหกิจ
บตท. ได้รับประกาศผลประเมินการดําเนินงานในหมวดบริหารจัดการองค์กร/กระบวนการ ที่ระดับคะแนน  4.4464 ซึ่งเป็นอันดับ 1 ของรัฐวิสาหกิจ สถาบันการเงินเฉพาะกิจ ในกลุ่ม BB  และได้รับคะแนนสูงสุดหนึ่งในสิบของรัฐวิสาหกิจจํานวน 54 แห่ง
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) รัฐวิสาหกิจ สังกัดกระทรวงการคลัง เปิดเผยผลการประเมินประจําปี 2559 โดยคณะกรรมการประเมินผลงานรัฐวิสาหกิจ (Performance Agreement Committee : PAC) และสํานักงานคณะกรรมการนโยบายรัฐวิสาหกิจ (สคร.) ได้ประกาศผลประเมินการดําเนินงานในหมวดบริหารจัดการองค์กร/กระบวนการ ที่ระดับคะแนน 4.4464 ซึ่งเป็นอันดับ 1 ของรัฐวิสาหกิจ สถาบันการเงินเฉพาะกิจ ในกลุ่ม BB และได้รับคะแนนสูงสุดหนึ่งในสิบของรัฐวิสาหกิจจํานวน 54 แห่ง ผ่านทางเว็บไซต์ ซึ่งเป็นปีที่สองติดต่อกัน โดยนางวสุกานต์ กล่าวถึงความสําเร็จนี้เกิดจากการทํางานที่ทุ่มเทและมุ่งมั่นของคณะกรรมการ และ พนักงาน บตท. มาโดยตลอด นับเป็นความท้าทายของ บตท. ในปีต่อไปที่จะทํางานเพื่อสร้างประโยชน์ให้กับผู้มีส่วนได้เสีย และประชาชน เพื่อรักษาคุณค่าที่ดีนี้ต่อไป ตามวิสัยทัศน์ของบตท. “เป็นกลไกหลักเพื่อรองรับการขยายสินเชื่อที่อยู่อาศัยของประเทศไทย”
สื่อมวลชนต้องการข้อมูลเพิ่มเติม กรุณาติดต่อ
• ฝ่ายสื่อสารองค์กร บรรษัทตลาดรองสินเชื่อที่อยู่อาศัย (บตท.) – ชิดขวัญ โทร. 0-2018-3666 ต่อ 3627 หรือ E-mail : chidkwan_h@smc.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ธ.ก.ส. ขยายเวลาชำระหนี้พร้อมจัดงบ 10,000 ล้านบาท  สำหรับสินเชื่อฉุกเฉิน ปลอดดอกเบี้ย 6 เดือน และสินเชื่อซ่อมแซมบ้าน ช่วยเหลือเกษตรกรผู้ประสบภัยพายุปาบึก
วันอังคารที่ 8 มกราคม 2562
ธ.ก.ส. ขยายเวลาชําระหนี้พร้อมจัดงบ 10,000 ล้านบาท  สําหรับสินเชื่อฉุกเฉิน ปลอดดอกเบี้ย 6 เดือน และสินเชื่อซ่อมแซมบ้าน ช่วยเหลือเกษตรกรผู้ประสบภัยพายุปาบึก
ธ.ก.ส.เร่งสํารวจพื้นที่การเกษตรพบ 23 จังหวัดได้รับผลกระทบจาก “พายุโซนร้อนปาบึก”  ระดมพนักงานออกเยี่ยมเยียนมอบถุงยังชีพบรรเทาทุกข์ เตรียมวงเงินฉุกเฉินครัวเรือนละ 5 หมื่นบาท ดอกเบี้ย 0% เป็นระยะเวลา 6 เดือน เพื่อใช้จ่ายจําเป็นในครัวเรือนและสินเชื่อ
ธ.ก.ส. เร่งสํารวจพื้นที่การเกษตรพบ 23 จังหวัดได้รับผลกระทบจาก “พายุโซนร้อนปาบึก” ระดมพนักงานออกเยี่ยมเยียนมอบถุงยังชีพบรรเทาทุกข์ เตรียมวงเงินฉุกเฉินครัวเรือนละ 5 หมื่นบาท ดอกเบี้ย 0% เป็นระยะเวลา 6 เดือน เพื่อใช้จ่ายจําเป็นในครัวเรือนและสินเชื่อซ่อมแซมบ้าน อัตราดอกเบี้ยผ่อนปรน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ลงพื้นที่สํารวจความเสียหายพื้นที่การเกษตร พร้อมมอบเงินช่วยเหลือและถุงยังชีพบรรเทาทุกข์ให้แก่พี่น้องเกษตรกรลูกค้าและประชาชนผู้ประสบภัยในจังหวัดนครศรีธรรมราช เปิดเผยว่า จากอิทธิพลของพายุโซนร้อนปาบึกที่พัดขึ้นฝั่งทางภาคใต้ของประเทศไทย ส่งผลให้เกิดฝนตกชุกหนาแน่นในหลายพื้นที่ ซึ่งปริมาณฝนตกสะสมทําให้เกิดน้ําท่วมฉับพลัน น้ําป่าไหลหลาก ดินถล่มและลมกระโชกแรง สร้างความเสียหายกับพื้นที่ทางการเกษตร ตลอดจนทรัพย์สินที่อยู่อาศัยของลูกค้าและประชาชนทั่วไปเป็นจํานวนมาก ซึ่ง ธ.ก.ส. ได้มอบหมายให้พนักงานในพื้นที่ออกเยี่ยมเยียนให้กําลังใจลูกค้าและนําถุงยังชีพไปมอบเพื่อบรรเทาความเดือดร้อนในเบื้องต้นพร้อมเร่งสํารวจความเสียหายที่เกิดขึ้น ซึ่งจากรายงานการลงพื้นที่ของพนักงาน ธ.ก.ส. พบว่ามีพื้นที่ที่ได้รับผลกระทบจากพายุโซนร้อนปาบึกใน 23 จังหวัด ได้แก่ นครศรีธรรมราช ปัตตานี สุราษฎร์ธานี สงขลา นราธิวาส ชุมพร ตรัง พัทลุง ระนอง กระบี่ ยะลา สตูล ภูเก็ต พังงา เพชรบุรี ประจวบคีรีขันธ์ จันทบุรี ชลบุรี ตราด ระยอง สมุทรปราการ สมุทรสาคร และสมุทรสงคราม มีเกษตรกรได้รับความเดือดร้อนกว่า 220,000 ราย
เพื่อบรรเทาความเดือดร้อนและความกังวลด้านภาระหนี้สินที่เกษตรกรมีอยู่กับ ธ.ก.ส. กรณีที่เกษตรกรลูกค้าได้รับความเสียหายด้านการผลิตและส่งผลกระทบต่อรายได้ โดยพิจารณาขยายระยะเวลาชําระหนี้เดิมออกไปเป็นระยะเวลา 1-3 ปี ตามความเดือดร้อนและความหนักเบาของผู้ประสบภัยทุกราย และจะพิจารณาให้สินเชื่อเพื่อเป็นค่าใช้จ่ายฉุกเฉินจําเป็นในครัวเรือน เช่น ค่าใช้จ่ายในชีวิตประจําวัน ค่าซ่อมแซมบ้านเรือน ทรัพย์สิน เครื่องมืออุปกรณ์ในการประกอบอาชีพ เป็นต้น ในวงเงินครัวเรือนละ 50,000 บาท อัตราดอกเบี้ยร้อยละ 0 ต่อปี เป็นระยะเวลา 6 เดือน (หลังจากนั้นคิดในอัตราดอกเบี้ยเงินกู้ลูกค้ารายย่อยชั้นดี MRR ปัจจุบันอยู่ที่ร้อยละ 7 ต่อปี) กําหนดชําระคืนภายใน 3 ปีนับแต่วันกู้ วงเงินสินเชื่อ 5,000 ล้านบาท ในกรณีบ้านเรือนได้รับความเสียหายจํานวนมากสามารถขอสินเชื่อเพิ่มเติมเพื่อสร้างหรือซ่อมแซมบ้าน อัตราดอกเบี้ยผ่อนปรน กําหนดชําระคืนไม่เกิน 15 ปี โดย ธ.ก.ส. เตรียมวงเงินสินเชื่อไว้อีกจํานวน 5,000 ล้านบาท รวมสินเชื่อทั้งหมด 10,000 ล้านบาท ทั้งนี้พี่น้องเกษตรกรที่ได้รับความเดือดร้อนจากภัยพิบัติในครั้งนี้ สามารถติดต่อขอสินเชื่อได้ที่ ธ.ก.ส. ใกล้บ้านท่าน ตั้งแต่วันที่ 15 มกราคม 2562 ถึง 31 มีนาคม 2562
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานกิจกรรมจิตอาสาพัฒนาปรับภูมิทัศน์ ทำความสะอาดศาสนสถาน ถวายพระราชกุศลและน้อมรำลึก เนื่องในโอกาสวันคล้ายวันพระราชสมภพพระบาทสมเด็จพระจอมเกล้าเจ้าอยู่หัว
วันศุกร์ที่ 18 ตุลาคม 2562
นายกรัฐมนตรีเป็นประธานกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน ถวายพระราชกุศลและน้อมรําลึก เนื่องในโอกาสวันคล้ายวันพระราชสมภพพระบาทสมเด็จพระจอมเกล้าเจ้าอยู่หัว
นายกรัฐมนตรีเป็นประธานกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน ถวายพระราชกุศลและน้อมรําลึก เนื่องในโอกาสวันคล้ายวันพระราชสมภพพระบาทสมเด็จพระจอมเกล้าเจ้าอยู่หัว
วันนี้ (18 ตุลาคม 2562) เวลา 09.00 น. ณ วัดโสมนัสราชวรวิหาร กรุงเทพมหานครพลเอก ประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน ถวายพระราชกุศลและน้อมรําลึก เนื่องในโอกาสวันคล้ายวันพระราชสมภพพระบาทสมเด็จพระจอมเกล้าเจ้าอยู่หัว โดยมีนางนราพร จันทร์โอชา ภริยานายกรัฐมนตรี พร้อมด้วย ประธานองค์กรตามรัฐธรรมนูญและภริยา คณะรัฐมนตรีและคู่สมรสสมาชิกสภาผู้แทนราษฎร สมาชิกวุฒิสภาผู้ว่าราชการกรุงเทพมหานครและภริยา ปลัดสํานักนายกรัฐมนตรี ปลัดกรุงเทพมหานครหัวหน้าส่วนราชการระดับกระทรวงหรือเทียบเท่า ผู้บัญชาการเหล่าทัพ ผู้บัญชาการตํารวจแห่งชาติ ข้าราชการตุลาการ และสื่อมวลชนตลอดจนกําลังพลและประชาชนจิตอาสาเข้าร่วมในกิจกรรม
โอกาสนี้ นายกรัฐมนตรีได้กล่าวแสดงความสํานึก ซาบซึ้งในพระมหากรุณาธิคุณความว่า
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรีและคู่สมรสข้าราชการทุกหมู่เหล่า และประชาชนจิตอาสาที่พร้อมใจกันมาร่วมชุมนุม ณ บริเวณพื้นที่จัดกิจกรรมจิตอาสาเพื่อถวายพระราชกุศลและน้อมรําลึกถึงพระมหากรุณาธิคุณของพระบาทสมเด็จพระจอมเกล้าเจ้าอยู่หัวในวันนี้
ปวงข้าพระพุทธเจ้าประจักษ์ซึ้งในพระมหากรุณาธิคุณของใต้ฝ่าละอองธุลีพระบาทที่พระราชทานแนวทาง “โครงการจิตอาสาพระราชทาน 904 วปร.” โดยรัฐบาลได้น้อมนําแนวทางพระราชทานมาจัดกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน เพื่อถวายพระราชกุศล และเพื่อให้ประชาชนได้น้อมรําลึกถึงพระราชกรณียกิจและพระมหากรุณาธิคุณด้านการทํานุบํารุงศาสนา เนื่องในโอกาสวันคล้ายวันพระบรมราชสมภพพระบาทสมเด็จพระจอมเกล้าเจ้าอยู่หัว
ด้วยสํานึกในพระมหากรุณาธิคุณอันหาที่สุดมิได้นี้ ปวงข้าพระพุทธเจ้าจะขอสืบสานพระราชปณิธานของใต้ฝ่าละอองธุลีพระบาท และขอพระราชทานถวายพระพรชัยมงคล ขออาราธนาคุณพระศรีรัตนตรัย และพลานุภาพแห่งสิ่งศักดิ์สิทธิ์ทั้งหลายในสากล ตลอดจนพระบรมเดชานุภาพแห่งสมเด็จพระบุรพมหากษัตริยาธิราชเจ้าทุกพระองค์ โปรดอภิบาลรักษาใต้ฝ่าละอองธุลีพระบาทให้ทรงพระเจริญด้วยจตุรพิธพรชัย ทรงพระเกษมสําราญ สถิตเป็นมิ่งขวัญร่มเกล้าแก่ปวงข้าพระพุทธเจ้า และเหล่าพสกนิกรตราบกาลนิรันดร์เทอญ
ด้วยเกล้าด้วยกระหม่อม ขอเดชะ
จากนั้น นายกรัฐมนตรีได้สักการะพระสัมพุทธโสมนัสวัฒนาวดีนาถบพิตร (พระประธาน ในพระวิหาร) และถวายเครื่องไทยธรรมและกระป๋องสีแด่ผู้ช่วยเจ้าอาวาส ต่อจากนั้น นายกรัฐมนตรีและภริยา ทํากิจกรรมจิตอาสาพัฒนาปรับภูมิทัศน์ โดยการทาสีรั้วกําแพงวัด ปลูกหญ้า และเยี่ยมให้กําลังใจกําลังพลจิตอาสาและประชาชนจิตอาสาปรับภูมิทัศน์ในบริเวณวัดโสมนัสราชวรวิหาร ก่อนเดินทางกลับ
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ แสดงความเสียใจต่อเหตุระเบิดกลางเมืองยะลา กำชับเจ้าหน้าที่ช่วยเหลือผู้บาดเจ็บและครอบครัวผู้เสียชีวิตอย่างเต็มที่ พร้อมเร่งติดตามตัวคนร้ายมาลงโทษให้ได้โดยเร็ว
วันจันทร์ที่ 22 มกราคม 2561
นายกฯ แสดงความเสียใจต่อเหตุระเบิดกลางเมืองยะลา กําชับเจ้าหน้าที่ช่วยเหลือผู้บาดเจ็บและครอบครัวผู้เสียชีวิตอย่างเต็มที่ พร้อมเร่งติดตามตัวคนร้ายมาลงโทษให้ได้โดยเร็ว
นายกฯ แสดงความเสียใจต่อเหตุระเบิดกลางเมืองยะลา กําชับเจ้าหน้าที่ช่วยเหลือผู้บาดเจ็บและครอบครัวผู้เสียชีวิตอย่างเต็มที่ พร้อมเร่งติดตามตัวคนร้ายมาลงโทษให้ได้โดยเร็ว
วันที่ 22 มกราคม 2561 พล.อ.ประยุทธ์ จันทร์โอชา นายกรัฐมนตรี แสดงความเสียใจต่อครอบครัวของผู้เสียชีวิตและบาดเจ็บ จากเหตุระเบิดภายในตลาดสดรถไฟ (พิมลชัย) เทศบาลนครยะลา ทําให้มีผู้เสียชีวิต 3 ราย และมีผู้บาดเจ็บ 18 ราย โดยได้กําชับไปยังหน่วยที่เกี่ยวข้องให้เร่งดูแลช่วยเหลืออย่างเต็มที่
นอกจากนี้ ยังได้สั่งการให้ฝ่ายความมั่นคงเร่งรวบรวมพยานหลักฐาน เพื่อนําไปใช้ในการติดตามจับกุมตัวคนร้ายมาดําเนินคดีตามกฎหมายโดยเร็ว พร้อมทั้งออกปฏิบัติการเพื่อสร้างความเชื่อมั่นในความปลอดภัยกับประชาชน ทั้งนี้ นายกรัฐมนตรีได้รับรายงานในเบื้องต้นว่า ขณะนี้เจ้าหน้าที่ได้รวบรวมวัตถุพยานและตรวจสอบภาพจากกล้องวงจรปิด ทําให้พอทราบเบาะแสของคนร้ายแล้ว
“นายกฯ ห่วงใยในสวัสดิภาพของประชาชนในพื้นที่เป็นอย่างมาก โดยระบุว่าการกระทําดังกล่าวเป็นเรื่องที่อุกอาจ มุ่งทําลายชีวิตของประชาชนผู้บริสุทธิ์ ก่อให้เกิดความรู้สึกสะเทือนใจต่อคนในพื้นที่ เนื่องจากในเขตเทศบาลนครยะลาไม่มีเหตุร้ายเกิดขึ้นมานานแล้ว จึงขอให้ทุกฝ่ายร่วมกันประณามพฤติกรรมที่สุดโต่งเช่นนี้ รวมทั้งขอความร่วมมือพี่น้องประชาชนร่วมกันสอดส่องดูแล เป็นหูเป็นตา และแจ้งข้อมูลแก่เจ้าหน้าที่ด้วย”
------------------------
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  31 มกราคม 2560
วันอังคารที่ 31 มกราคม 2560
สรุปข่าวการประชุมคณะรัฐมนตรี  31 มกราคม 2560
วันนี้ (31 มกราคม 2560) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล  พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมเพื่อมอบนโยบายและแบ่งงานผู้ตรวจราชการกระทรวงอุตสาหกรรม
วันศุกร์ที่ 6 มีนาคม 2563
ปลัดกอบชัยฯ เป็นประธานการประชุมเพื่อมอบนโยบายและแบ่งงานผู้ตรวจราชการกระทรวงอุตสาหกรรม
นายกอบชัย  สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเพื่อมอบนโยบายและแบ่งงานผู้ตรวจราชการกระทรวงอุตสาหกรรม   ณ ห้องประชุมชุณหะวัณ ชั้น 3  กระทรวงอุตสาหกรรม
วันนี้ (6 มีนาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานประชุมเพื่อมอบนโยบายและแบ่งงานผู้ตรวจราชการกระทรวงอุตสาหกรรม พร้อมเร่งการดําเนินงานตามนโยบายเร่งด่วน อาทิ การช่วยเหลือ SME ที่ได้รับผลกระทบจากการระบาดของไวรัสโคโรน่า (Covid-19) โดยใช้นโยบาย "ตลาดและนวัตกรรมนําอุตสาหกรรมไทย" การหาแหล่งน้ําเพื่อช่วยผู้ประกอบการและเกษตรกรในช่วงภัยแล้ง ณ ห้องประชุมชุณหะวัณ ชั้น 3 กระทรวงอุตสาหกรรม
รัฐบาลไทย-ข่าวทำเนียบรัฐบาล- พลเอก ธนะศักดิ์ ปฏิมาประกร รองนายกรัฐมนตรีอนุญาตให้ ประธานสหพันธ์สมาคมกีฬาชาติ พาคณะกรรมการบริหารชุดใหม่ที่เข้ารับตำแหน่ง
วันพฤหัสบดีที่ 20 กรกฎาคม 2560
พลเอก ธนะศักดิ์ ปฏิมาประกร รองนายกรัฐมนตรีอนุญาตให้ ประธานสหพันธ์สมาคมกีฬาชาติ พาคณะกรรมการบริหารชุดใหม่ที่เข้ารับตําแหน่ง
พลเอก ธนะศักดิ์ ปฏิมาประกร รองนายกรัฐมนตรีอนุญาตให้ พลตรี อินทรัตน์ ยอดบางเตย ประธานสหพันธ์สมาคมกีฬาชาติ (Federation of National Sport Associations : FONSA)พาคณะกรรมการบริหารชุดใหม่ที่เข้ารับตําแหน่ง
วันพฤหัสบดีที่ ๒๐ กรกฎาคม ๒๕๖๐ เวลา ๑๐.๐๐ น. พลเอก ธนะศักดิ์ ปฏิมาประกร รองนายกรัฐมนตรีอนุญาตให้ พลตรี อินทรัตน์ ยอดบางเตย ประธานสหพันธ์สมาคมกีฬาชาติ (Federation of National Sport Associations : FONSA)พาคณะกรรมการบริหารชุดใหม่ที่เข้ารับตําแหน่งเมื่อวันที่ ๑๑ เมษายน ๒๕๖๐ เข้าเยี่ยมคารวะเพื่อรับนโยบาย เพื่อพัฒนาการกีฬาของไทยตามนโยบายรัฐบาล โดยมี ผู้ช่วยรัฐมนตรีว่าการกระทรวงการท่องเที่ยวและกีฬา และผู้ว่าการการกีฬาแห่งประเทศไทยเข้าร่วมการหารือด้วย
สหพันธ์สมาคมกีฬาชาติ (Federation of National Sport Associations : FONSA) เกิดจากการรวมตัวของสมาคมกีฬาแห่งประเทศไทย ๔๕ สมาคม เป็นกีฬาที่บรรจุในกีฬาโอลิมปิกเกมส์ กีฬาเอเชียนเกมส์ ๔๓ สมาคม และเป็นสมาคมกีฬาเอกลักษณ์ไทย ๒ สมาคม
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานปิดการสัมมนา นิทรรศการ และประกาศผลรางวัลการผลิตสื่อหนังสั้น กิจกรรมส่งเสริมและสนับสนุนการผลิตสื่อดิจิทัลอย่างสร้างสรรค์ในกลุ่มเยาวชนระดับอุดมศึกษา
วันจันทร์ที่ 27 มีนาคม 2560
ปลัดกระทรวงดิจิทัลฯ เป็นประธานปิดการสัมมนา นิทรรศการ และประกาศผลรางวัลการผลิตสื่อหนังสั้น กิจกรรมส่งเสริมและสนับสนุนการผลิตสื่อดิจิทัลอย่างสร้างสรรค์ในกลุ่มเยาวชนระดับอุดมศึกษา
ปลัดกระทรวงดิจิทัลฯ
นางสาววิไลลักษณ์ ชุลีวัฒนกุล ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานปิดการสัมมนา นิทรรศการ และประกาศผลรางวัลการผลิตสื่อหนังสั้น กิจกรรมส่งเสริมและสนับสนุนการผลิตสื่อดิจิทัลอย่างสร้างสรรค์ในกลุ่มเยาวชนระดับอุดมศึกษา ภายใต้โครงการส่งเสริมการใช้ดิจิทัลอย่างสร้างสรรค์และรับผิดชอบต่อสังคม ทั้งนี้ ปลัดกระทรวงดิจิทัลฯ ได้กล่าวแสดงความยินดีกับนักศึกษาที่ได้รับรางวัล ซึ่งแสดงถึงความมุ่งมั่น ตั้งใจ ความขยันหมั่นเพียรเกี่ยวกับการพัฒนาและฝึกฝนตนเองให้เป็นคนเก่งด้านการผลิตสื่ออย่างสร้างสรรค์ และหวังจะได้พัฒนาต่อยอดความสําเร็จในก้าวต่อไป อีกทั้งฝึกตนเองให้เป็นคนดีที่รู้จักการใช้ชีวิตอยู่ร่วมกันในสังคม โดย สํานักงานคณะกรรมการดิจิทัลเพื่อเศรษฐกิจและสังคมแห่งชาติ หรือ สดช. จัดแข่งขันผลิตสื่อดิจิทัลอย่างมีคุณธรรม จริยธรรม และความรับผิดชอบต่อสื่อที่ผลิตสู่สังคมในรูปแบบหนังสั้นที่มีเนื้อหาด้าน Digital Economy และ Digital Literacy โดยมีผู้ชนะเลิศ จํานวน 12 ทีม จาก 104 ทีมที่ส่งเข้าประกวด ซึ่งการจัดประกวดครั้งนี้ นับเป็นครั้งแรกที่เปิดโอกาสให้กลุ่มนักศึกษาได้ผลิตสื่อเนื้อหาการใช้เทคโนโลยีที่ถูกต้อง เพื่อเผยแพร่ออกสู่สังคมวงกว้าง โดยมีแผนที่จะดําเนินการต่อเนื่องทุกปี และต้องการผลักดันให้เกิดจํานวนนักศึกษาเข้าร่วมโครงการที่มากขึ้น เกิดสื่อที่หลากหลายเพื่อรับใช้สังคม รวมถึงการใช้เครือข่ายสังคมออนไลน์เข้ามีส่วนร่วมในกิจกรรมนี้ทุกด้าน ไม่ว่าจะเป็นการให้ร่วมแสดงความคิดเห็น การกดไลค์หรือแชร์ไปยังสื่อต่างๆ ต่อไป ณ โรงแรมเบส เวสเทิร์น พลัส แวนด้า แกรนด์ ถนนแจ้งวัฒนะ จังหวัดนนทบุรี เมื่อวันที่ 24 มีนาคม 2560
*********************
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี  ทรงเปิด “ห้องสมุดพร้อมปัญญา” ณ เรือนจำกลางสมุทรปราการ
วันอังคารที่ 26 ธันวาคม 2560
สมเด็จพระเทพรัตนราชสุดาฯ สยามบรมราชกุมารี  ทรงเปิด “ห้องสมุดพร้อมปัญญา” ณ เรือนจํากลางสมุทรปราการ
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด "ห้องสมุดพร้อมปัญญา"
ในวันจันทร์ที่ ๒๕ ธันวาคม ๒๕๖๐ เวลา ๐๙.๐๐ น.
สมเด็จพระเทพรัตนราชสุดาฯ สยามบรมราชกุมารี
เสด็จพระราชดําเนินทรงเปิด "ห้องสมุดพร้อมปัญญา"
โดยมี พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
พันตํารวจเอก ณรัชต์ เศวตนันทน์ อธิบดีกรมราชทัณฑ์
พร้อมด้วยผู้บริหาร ข้าราชการ และเจ้าหน้าที่กรมราชทัณฑ์ ตลอดจนผู้เกี่ยวข้อง เฝ้ารับเสด็จ
ณ เรือนจํากลางสมุทรปราการ อําเภอบางบ่อ จังหวัดสมุทรปราการ
รัฐมนตรีว่าการกระทรวงยุติธรรม ได้กราบบังคมทูลรายงานการดําเนินงาน
ของเรือนจํากลางสมุทรปราการ และห้องสมุดพร้อมปัญญาว่า เรือนจํากลางสมุทรปราการ
เป็นเรือนจําที่มีอํานาจการควบคุมผู้ที่ได้รับโทษตามคําพิพากษาจําคุกไม่เกิน ๓๐ ปี
ปัจจุบันมีผู้ต้องขัง จํานวนทั้งสิ้น ๖,๖๕๐ คน มีอัตรากําลังเจ้าหน้าที่ จํานวนทั้งสิ้น ๑๖๒ คน
มีภารกิจหลักด้านการควบคุมและการแก้ไขพัฒนาพฤตินิสัยผู้ต้องขัง
โดยใช้กระบวนการที่หลากหลาย อาทิ การจัดการศึกษาตั้งแต่ระดับผู้ไม่รู้หนังสือ
จนถึงระดับอุดมศึกษา การพัฒนาจิตใจตามหลักศาสนา การฝึกระเบียบวินัย
กิจกรรมส่งเสริมการเรียนรู้ตามความสนใจของผู้ต้องขัง ฯลฯ
สําหรับห้องสมุดพร้อมปัญญา เรือนจํากลางสมุทรปราการ มีระบบการจัดการสื่อสารสนเทศ
โดยใช้โปรแกรมห้องสมุดอัตโนมัติ การใช้คอมพิวเตอร์ระบบหน้าจอสัมผัส
การจัดทําเอกสารแนะนําหนังสือผ่าน Photo Application และการให้บริการห้องสมุดเคลื่อนที่
โดยนําหนังสือเข้าไปให้บริการหมุนเวียนแต่ละแดน ตลอดจนการขับเคลื่อนการเรียนรู้
เพื่อให้ห้องสมุดมีชีวิตด้วยกิจกรรมพัฒนาผู้ต้องขัง เช่น กิจกรรมเรือนจํา เรือนธรรม
กิจกรรมด้านอาชีพ การทําอาหาร ขนมไทยและเครื่องอื่น เป็นต้น
ซึ่งได้รับความร่วมมือจากหน่วยงานทั้งภาครัฐและเอกชน
ตลอดจนองค์กร วิทยากรอิสระเข้าจัดการศึกษาอบรมให้กับผู้ต้องขัง
รัฐบาลไทย-ข่าวทำเนียบรัฐบาล- แนวทางยกระดับการวิจัยและพัฒนา เพื่อก้าวสู่ไทยแลนด์ 4.0
วันพฤหัสบดีที่ 12 กรกฎาคม 2561
แนวทางยกระดับการวิจัยและพัฒนา เพื่อก้าวสู่ไทยแลนด์ 4.0
รัฐบาลตั้งเป้ายกระดับการวิจัยพัฒนาและนวัตกรรม เพื่อเพิ่มขีดความสามารถในการแข่งขันของประเทศไทยตามแนวทางไทยแลนด์ 4.0
พฤหัสบดีที่ 12 ก.ค.61
แนวทางยกระดับการวิจัยและพัฒนา เพื่อก้าวสู่ไทยแลนด์ 4.0
ต่อจากนี้ไป ขอเชิญรับฟังไทยคู่ฟ้า ครับ
รัฐบาลตั้งเป้ายกระดับการวิจัยพัฒนาและนวัตกรรม เพื่อเพิ่มขีดความสามารถในการแข่งขันของประเทศไทยตามแนวทางไทยแลนด์ 4.0 โดยออกระเบียบเพื่อสนับสนุนให้หน่วยงานรัฐจัดทําโครงการวิจัยและพัฒนาเพื่อแก้ปัญหาทางเศรษฐกิจและสังคมร่วมกับภาคเอกชนหรือรัฐวิสาหกิจอย่างน้อย 1 ราย พัฒนาชิ้นงานต้นแบบจากงานวิจัยแล้วนําไปทดสอบและจดทะเบียนทรัพย์สินทางปัญญา รวมทั้งขึ้นทะเบียนในบัญชีนวัตกรรมไทย เพื่อให้ทุกหน่วยงานสามารถนําไปใช้ประโยชน์ได้ ตลอดจนจัดตั้งบริษัทร่วมทุนหรือหน่วยงานกลาง เพื่อเป็นกลไกในการนํางานวิจัยและนวัตกรรมที่เกิดขึ้นไปสร้างมูลค่าเพิ่มเชิงพาณิชย์ ช่วยส่งเสริมความก้าวหน้าให้แก่ภาคธุรกิจและอุตสาหกรรมไทยอย่างก้าวกระโดดต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คกก.ควบคุมโรคติดต่อ เห็นชอบยกระดับด่านควบคุมโรคติดต่อระหว่างประเทศ
วันพฤหัสบดีที่ 24 ตุลาคม 2562
คกก.ควบคุมโรคติดต่อ เห็นชอบยกระดับด่านควบคุมโรคติดต่อระหว่างประเทศ
คณะกรรมการควบคุมโรคติดต่อแห่งชาติ เห็นชอบประกาศกระทรวงสาธารณสุข ยกระดับการป้องกันควบคุมโรคติดต่อระหว่างประเทศ เพิ่มคณะทํางานโรคติดต่อ ลดและเพิ่มโรคติดต่อที่ต้องเฝ้าระวัง  เพื่อประสิทธิภาพในการป้องกันและควบคุมโรคติดต่อไม่ให้เข้าประเทศ
คณะกรรมการควบคุมโรคติดต่อแห่งชาติ เห็นชอบประกาศกระทรวงสาธารณสุข ยกระดับการป้องกันควบคุมโรคติดต่อระหว่างประเทศ เพิ่มคณะทํางานโรคติดต่อ ลดและเพิ่มโรคติดต่อที่ต้องเฝ้าระวังเพื่อประสิทธิภาพในการป้องกันและควบคุมโรคติดต่อไม่ให้เข้าประเทศ
วันนี้ (24 ตุลาคม 2562) ที่สํานักงานปลัดกระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังประชุมคณะกรรมการโรคติดต่อแห่งชาติ ตามพระราชบัญญัติโรคติดต่อ พ.ศ.2558 ครั้งที่ 2/2562 ว่า ที่ประชุมได้เห็นชอบ ประกาศกระทรวงสาธารณสุข ในการดําเนินการ ที่ด่านควบคุมโรคติดต่อระหว่างประเทศ เพื่อป้องกันควบคุมโรคติดต่อไม่ให้เข้าสู่ประเทศ จํานวน 3 ฉบับ ได้แก่ (ร่าง) ประกาศกระทรวงสาธารณสุข เรื่องด่านควบคุมโรคติดต่อระหว่างประเทศ (ฉบับที่ ..) พ.ศ. ....เห็นชอบให้ยกระดับการป้องกันควบคุมโรค ณ “จุดผ่านแดนถาวรบ้านฮวก” อ.ภูซาง จ.พะเยา ให้เป็น “ด่านควบคุมโรคติดต่อระหว่างประเทศพรมแดนบ้านฮวก” ซึ่งปัจจุบันมีด่านควบคุมโรคติดต่อระหว่างประเทศจํานวนทั้งสิ้น 68 ด่าน
นายแพทย์สุขุม กล่าวต่อว่า สําหรับ (ร่าง) ประกาศคณะกรรมการโรคติดต่อแห่งชาติ เรื่อง การเพิ่มเติมผู้แทนจากหน่วยงานของรัฐในคณะทํางานประจําช่องทางเข้าออก (ฉบับที่ ..) พ.ศ. .... เห็นชอบให้เพิ่มเติมผู้แทนจากหน่วยงานของรัฐในคณะทํางานเพื่อเพิ่มประสิทธิภาพการปฏิบัติงานประจําช่องทางเข้าออกประเทศใน 5 ช่องทาง พื้นที่ จ.สงขลา ได้แก่ ด่านท่าเรือสงขลา ด่านพรมแดนสะเดา ด่านพรมแดนปาดังเบซาร์ด่านพรมแดนบ้านประกอบ และท่าอากาศยานหาดใหญ่
นอกจากนี้ ได้เห็นชอบ (ร่าง) ประกาศกระทรวงสาธารณสุข เรื่อง ชื่อและอาการสําคัญของโรคติดต่อที่ต้องเฝ้าระวัง (ฉบับที่ ..) พ.ศ. .... โดยเพิ่ม 2 โรค คือ โรคพยาธิใบไม้ตับ และการติดเชื้อในโรงพยาบาล และตัดรายชื่อ 4 โรคออกจากโรคติดต่อที่ต้องเฝ้าระวัง ได้แก่ พยาธิทริโคโมแนสของระบบสืบพันธุ์และทางเดินปัสสาวะ,โลนที่อวัยวะเพศ, หูดข้าวสุก และโรคบิด ทําให้ขณะนี้มีโรคติดต่อที่ต้องเฝ้าระวังทั้งสิ้น 55 โรค
********************************** 24 ตุลาคม 2562
รัฐบาลไทย-ข่าวทำเนียบรัฐบาล-การยาสูบแห่งประเทศไทย ลงพื้นที่มอบถุงยังชีพช่วยชาวอยุธยา ฝ่าวิกฤตโควิด-19 [กระทรวงการคลัง]
วันพฤหัสบดีที่ 28 พฤษภาคม 2563
การยาสูบแห่งประเทศไทย ลงพื้นที่มอบถุงยังชีพช่วยชาวอยุธยา ฝ่าวิกฤตโควิด-19 [กระทรวงการคลัง]
การยาสูบแห่งประเทศไทย ลงพื้นที่มอบถุงยังชีพช่วยชาวอยุธยา ฝ่าวิกฤตโควิด-19
เมื่อวันที่ 28 พฤษภาคม 2563 นายภาณุพล รัตนกาญจนภัทร ผู้ว่าการการยาสูบแห่งประเทศไทย (ยสท.) นําทีมคณะผู้บริหารและพนักงานการยาสูบแห่งประเทศไทย ลงพื้นที่หมู่ 4 ตําบลอุทัย หมู่ 1 และหมู่ 2 ตําบลบ้านช้าง อําเภออุทัย จังหวัดพระนครศรีอยุธยา มอบถุงยังชีพข้าวสารอาหารแห้ง น้ําดื่มให้แก่ประชาชน เพื่อช่วยบรรเทาผลกระทบจากสถานการณ์โรคติดเชื้อไวรัสโคโรนา 2019 (โควิด-19) ตามโครงการ “ปันน้ําใจยาสูบไทยสู้ภัยโควิด-19” โดยได้รับ
ความอนุเคราะห์จากผู้นําชุมชน ในการอํานวยความสะดวกให้แก่ประชาชน พร้อมกํากับดูแลให้เว้นระยะห่างทางสังคมตามหลัก "Social Distancing" และถือปฏิบัติตามหลักการป้องกันการแพร่ระบาดที่กระทรวงสาธารณสุขกําหนดอย่างเคร่งครัด
ผู้ว่าการการยาสูบแห่งประเทศไทย กล่าวว่า ยสท. มีความตั้งใจที่จะแบ่งปันความสุขให้กับประชาชน และส่งความห่วงใยไปถึงชาวไร่อีกกว่า 70,000 ครอบครัว ตลอดจนประชาชน ชุมชนที่อาศัยอยู่ในบริเวณพื้นที่ใกล้เคียง ซึ่งมีโครงการต่อเนื่องตลอดทั้งปี เพื่อนํารายได้ส่วนหนึ่งมามอบความสุขให้กับประชาชน สําหรับพื้นที่อําเภออุทัย จังหวัดพระนครศรีอยุธยา เป็นที่ตั้งของการยาสูบแห่งประเทศไทย พระนครศรีอยุธยา (ยสท.อยุธยา) ซึ่งเป็นฐานการผลิตยาสูบแห่งใหม่ที่ย้ายมาจากส่วนกลาง กรุงเทพมหานคร ดังนั้น โครงการ “ปันน้ําใจยาสูบไทยสู้ภัยโควิด-19” ในครั้งนี้ จึงเป็นอีกหนึ่งความช่วยเหลือสนับสนุน เพื่อเสริมสร้างความสัมพันธ์อันดีระหว่างการยาสูบแห่งประเทศไทยกับชุมชนในบริเวณพื้นที่ใกล้เคียง และ ยสท. ขอร่วมเป็นส่วนหนึ่งในการสนับสนุนให้ประเทศไทยผ่านพ้นวิกฤตจากการระบาดของโรคติดเชื้อไวรัสโคโรนา 2019 (โควิด-19) ได้ในเร็ววัน